《写愁似胡伯亮 其一》
元代·黄玠

阳元外家儿，生世何酷似。两翁幸无虞，二母俱已矣。

青云难与期，白日非可恃。动止见羁束，晨昏阙娱侍。

鸣雨清夜长，野蔌剪畦翠。苦语出肺肝，屡饮成恶醉。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。